Bølereika

Bølereika er et stort, gammelt eiketre på gården Bøler ved fylkesvei 22 helt sør i Nittedal. Treet ble ved skjøte av 1. juli 1871 kjøpt av konsul L. Meyer på Losby Gods for 25 daler. Det ble satt som betingelse at verken selgeren, kjøperen eller noen etterfølgere skulle ha rett til å hogge treet. Treet ble gitt til Nittedal kommune fra Losby bruk i 1983. Nittedalsporten hevder at treet er fredet etter naturvernloven, men dette framgår ikke av Miljødirektoratets egen database Naturbase.no.

Eika er ett av 13 motiver på kommunens ordførerkjede.

Se også
 Mollestadeika i Birkenes.
 Brureika i Ullensvang.
 Tordenskioldeika ved Horten.
 «Den gamle mester» ved prestegården i Krødsherad.
 Hektnereika i Rælingen.
 Kvilleken ved Vimmerby i Sverige.

Referanser 

Nittedals geografi
Kjente trær